Vibecke Sørensen

Vibecke Sørensen (født 15. oktober 1968) er en norsk overlege og tidligere idrettsleder og kunstløper som representerte Norge og klubben Oslo IL.

Hun var den første kvinnelige presidenten i Norges Skøyteforbund (2008–2013), etter å ha vært visepresident i perioden 2005-2008. I Skøyteforbundet ble hun valgt inn fra Oslo IL.

Vibecke ble valgt inn i Idrettstyret for 2015-2019 som styremedlem. Under Idrettstinget på Lillehammer i 2019 ble hun valgt inn i Idrettsstyret for 2019-2021 som 1. visepresident. 

Som aktiv kunstløper deltok hun i flere kunstløp-NM på skøyter og ble ved to anledninger (1984 og 1985) også norgesmester i seniorklassen. I sesongen 1984/85 deltok hun også i EM i kunstløp hvor hun ble nr 23. Hun var kunstløpstrener i Bergen Kunstløpklubb i perioden 1992–1998.

 Referanser 
Norsk Skøytesports navn og tall 1893–2013  Med alle dens tingvalgte komiteer og utvalg, på Norges skøyteforbunds 48 siders .pdf-dokument.

 Eksterne lenker 

 Vibeckes CV (våren 2009)  på www.skoyteforbundet.no
 Skøyteforbundets første kvinnelige president: – Vi må vise hverandre lojalitet og tillit  på www.skoytesport.no Publisert 31. mai 2008.
 Vibecke tar ikke gjenvalg  på www.skoyteforbundet.no Publisert 17. april 2013.

Kategori:Norske kunstløpere
Kategori:Norske leger
Kategori:Norgesmestere i kunstløp
Kategori:Presidenter i Norges Skøyteforbund
Kategori:Kunstløpere for Oslo Idrettslag
Kategori:Artikler i skøytesportprosjektet